Hankeleping

Tallinn							11.09.2023 nr 2-2/23/641-1

Riigi Kaitseinvesteeringute Keskus (registrikood 70009764, asukoht Järve tn 34a, 11314 Tallinn),
keda esindab volikirja alusel hangete osakonna juhataja Ivar Janson, edaspidi nimetatud (ostja/tellija)

ja

Bestmarki Suurköökide AS (registrikood 10043536, asukoht Siduri tn 7, 11313 Tallinn), keda esindab põhikirja alusel juhatuse liige Peeter Moor, edaspidi nimetatud täitja,

on sõlminud dünaamilise hankesüsteemi „Köögitehnika ja -sisustus“ (viitenumber 261403) seotud hanke „Nursipalu köögitehnoloogia“ (viitenumber 265527) tulemusel hankelepingu.

1.	Lepingu sõlmimise alus ja ese

1.1.	Lepingu esemeks on Nursipalu harjutusvälja teeninduslinnaku hoonete AC01 ja AD01 suurköögiseadmete (edaspidi seadmed) ostmine koos transpordi, paigalduse ja koolitusega (edaspidi teenus).
1.2.	Seadmed ja kogused on sätestatud lepingu lisas 3.
1.3.	Üleantavad seadmed peavad vastama lepingutingimustele, muuhulgas kvaliteedi, liigi, kirjelduse ja koguse osas. Lepingutingimustele peavad vastama ka seadmete juurde kuuluvad dokumendid ja pakend.
1.4.	Seadmete tarne tähtaeg 01.08.2024. Seadmete paigalduse tähtaeg 31.10.2024.
1.4.1.	Seadmete tarne tähtaeg ja paigaldus võib muutuda tulenevalt ehitustööde käigust.
1.5.	Seadmed tarnitakse ja teenust osutatakse aadressil Nursipalu, Võru maakond.

2.	Seadmete üleandmine ja vastuvõtmine

2.1.	 Üleandmine ja vastuvõtmine toimub  üleandmise-vastuvõtmise aktidega.

3.	Tellija õigused

3.1.	Tellijal on õigus:

3.1.1.	kontrollida täitja poolt teenust osutavate vahetult objektil viibivate isikute objektil viibimise aega läbipääsukaardi logi või täitja GPS väljavõtte järgi;
3.1.2.	teenuse osutamise viivitamise korral teostada teenus täitja kulul ise või kolmandate isikute kaasabil, informeerides täitjat sellest e-posti teel vähemalt 1 (üks) tund enne töödega alustamist. Selline teenuse teostamise õigus tekib tellijal kui täitja on põhjendamatult viivitanud teenuse teostamise või puuduste kõrvaldamisega üle 1 (ühe) ööpäeva alates puuduste teadasaamisest. Toodud tähtaeg on maksimaalne tähtaeg, tellija ei pea ootama nimetatud tähtaja möödumist kui tellijal on alust arvata, et täitja põhjendamatult viivitab teenuse teostamise või puuduste likvideerimisega.

4.	Täitja kohustused

4.1.	Lepingu täitmine näeb ette koostööd ja suhtlust hoonete ehitust teostava projektijuhiga.
4.2.	Täitja on kohustatud koheselt teatama tellijale vigadest ja puudustest, mis avastatakse lepinguliste kohustuste täitmise ajal. Võtma tarvitusele abinõud nende rikete ja puuduste kõrvaldamiseks ning esitama tellijale ettepaneku vormis vajalike tööde kirjelduse koos esialgse kalkulatsiooniga (töötundide eeldatav maht, varuosade maksumus). 

5.	Maksetingimused

5.1.	Lepingu maksumus ilma käibemaksuta on 575 630,60 eurot, millele lisandub käibemaks seaduses sätestatud juhul.
5.2.	Täitja esitab e-arve, millele on märgitud:

5.2.1.	Maksja andmed: Riigi kaitseinvesteeringute Keskus, Järve 34a, 11314 Tallinn, registrikood 70009764
5.2.2.	Muud arvele märgitavad andmed:
Kontaktisiku nimi: Jane Nakus
Seotud hanke lepinguosa viitenumber 265527001000001
Hankelepingu number 11.09.2023 nr 2-2/23/641-1
Seadmete kogus, nimetus, ühiku hind ja muu vajalik teave.

5.3.	 Arve esitamise aluseks on üleandmise - ja vastuvõtmise aktid.

6.	Vastutus

6.1.	Olulise lepingurikkumise korral on tellijal õigus nõuda täitjalt leppetrahvi kuni 3000 eurot iga rikkumise korral.
6.2.	Mis tahes muu lepingust tuleneva kohustuse rikkumisel on tellijal õigus nõuda täitjalt iga rikkumise eest leppetrahvi summas 300 (kolmsada) eurot ning lisaks leppetrahvi nõudele ka kohustuse täitmist. Kui lepingus on kokku lepitud teistsugune leppetrahvi määr mõne konkreetse kohustuse rikkumise puhuks, siis kohaldatakse lepingus konkreetselt selle kohustuse rikkumise puhuks eraldi kokku lepitud leppetrahvimäära.

7.	Garantiikohustus

7.1.	Hankelepinguga täitja annab seadmetele garantii 36 kuud.

8.	Kontaktisikud

8.1.	 Ostja kontaktisik seadmete üleandmisel ja vastuvõtmisel on Peeter Karja, telefon +372 5787   2068, e-mail Peeter.Karja@rkik.ee ja lepingu täitmise osas on Kaire Leppik, telefon  +372 5330 6469, e-mail Kaire.Leppik@rkik.ee 
8.2.	Täitja kontaktisik on Katrin Arro, email katrin.arro@bestmark.ee , telefon +372 5627 8668

9.	Lepingu jõustumine ja lõppemine

9.1.	Leping jõustub allkirjastamisel tellija poolt ning kehtib kuni võlasuhete lõppemiseni.
9.2.	Lepingu lahutamatuteks osadeks on leping ja selle lisad, üleandmise - ja vastuvõtmise aktid, poolte vahelised kirjalikud teated ning kõik lepingu muudatused ja muud lisad.
9.3.	Leping on koostatud ühes eksemplaris ja allkirjastatud digitaalselt. 

10.	Lisad

10.1.	Lisa_1_Lepingu_üldtingimused_265527
10.2.	Lisa_2_Julgeolekutingimused_265527
10.3.	Lisa_3_Tehnilised_nõuded_seadmetele_ja_maksumuse_vorm_265527
10.4.	Pakkumus

Ostja:
Riigi Kaitseinvesteeringute Keskus
Registrikood 70009764
Järve 34a, 
11314 Tallinn

Ivar Janson
(allkirjastatud digitaalselt)
	
Täitja:
Bestmarki Suurköökide AS
Registrikood 10043536
Siduri tn 7
11313 Tallinn 

Peeter Moor
(allkirjastatud digitaalselt)